Document ID: 31987R2662

*****
ΚΑΝΟΝΙΣΜΟΣ (ΕΟΚ) αριθ. 2662/87 ΤΗΣ ΕΠΙΤΡΟΠΗΣ
της 1ης Σεπτεμβρίου 1987
για την τροποποίηση του κανονισμού (ΕΟΚ) αριθ. 2041/75 περί ειδικών λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1915/87 (2),
τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 περί των επιστροφών κατά την εξαγωγή κραμβόσπορων, γογγυλόσπορων και ηλιανθόσπορων (3), όπως τροποποιήθηκε τελευταία από τον κανονισμό (ΕΟΚ) αριθ. 2429/72 (4), και ιδίως το άρθρο 6,
Εκτιμώντας:
ότι το άρθρο 13 του κανονισμού (ΕΟΚ) αριθ. 2041/75 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3252/86 (6), καθορίζει τη διάρκεια ισχύος του πιστοποιητικού προκαθορισμού της επιστροφής κατά την εξαγωγή για τους ελαιούχους σπόρους· ότι πρέπει, για να καταστεί δυνατή διαχείριση αγοράς περισσότερο προσαρμοσμένη στις διάφορες καταστάσεις που προκύπτουν, να προβλεφθεί η δυνατότητα μείωσης της εν λόγω διάρκειας ισχύος για περιορισμένες περιόδους·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 13 του κανονισμού (ΕΟΚ) αριθ. 2041/75 προστίθεται το ακόλουθο εδάφιο:
«Εντούτοις, η εν λόγω διάρκεια ισχύος μπορεί να μειωθεί κατά έναν αριθμό μηνών που θα πρέπει να προσδιορισθούν κατά τον καθορισμό της επιστροφής κατά την εξαγωγή και σύμφωνα με την ίδια διαδικασία.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Σεπτεμβρίου 1987.

Labels: 3
17